Hindistonni hajv qilib, Bollivudga yo‘l izlayotgan ikki shvetsiyalik yigit Instagram yulduziga aylandi

Shvetsiyalik Yoxan Bartoli va Xampus Bergkvist Instagram’dagi sahifasida Hindistonni hajv qilib, ushbu mamlakat foydalanuvchilari orasida chinakam yulduzga aylandi. Bu haqda TJournal xabar bermoqda.

25 yoshli Bartoli va 26 yoshli Bergkvist universitetda do‘stlashgan edi. Ularni Bollivudga bo‘lgan umumiy muhabbat birlashtirgan edi. O‘qish tugagach, ular Mumbaiga o‘n oyga borib, Hindiston kino olamini zabt etishga qaror qildi.







 View this post on Instagram








2015-yil sentabrida ular “Bollivuddagi ikki chet ellik” nomli loyihani ishga tushirib, u orqali Hindistonda bir qadar shuhratga erishdi. Ularning Facebook’dagi sahifasi obunachilari soni 417 ming kishiga yetdi.







 View this post on Instagram








Hajviy blog Hindistondagi hayotni kinoyali tasvirlaydigan qisqa sketchlardan iborat. Ushbu loyiha orqali bir qadar tanilib qolgan shvetsiyalik yigitlar mahalliy seriallar va reklama roliklarida qisqa rollarga taklif etila boshlandi. Yevropacha ko‘rinishlari tufayli ularga ruslarning, ispanlarning va britaniyaliklarning rollari berildi.







 View this post on Instagram








Ayniqsa mahalliy motorikshalar fe’l-atvorini masxaralovchi qisqa rolik shvetsiyalik havaskorlarga chinakam shuhrat keltirdi.







 View this post on Instagram








Ayrim roliklarda Bartoli va Bergkvist chet elliklar Hindistonda tushib qoladigan vaziyatlarni hajv ostiga oladi. Masalan, Mumbaida yo‘lni kesib o‘tish oson emas; yoki rikshalar shu qadar gapga ko‘nmaski, ularga go‘yo pul kerak emasdek.







 View this post on Instagram








Komik sketchlarni suratga olishdan tashqari, shvetsiyalik yigitlar darhaqiqat ushbu mamlakatda o‘z o‘rnini topishga urinmoqda. Ular kastinglarga ko‘p vaqt sarflamoqda, hind tilini o‘rganmoqda, xullas, Bollivudda karyera qilishga chin yurakdan intilmoqda.